b'\n_START_ARTICLE_\nHerbert Zaver\xc5\xa1nik\n_START_SECTION_\n\xc5\xbdivljenje in delo\n_START_PARAGRAPH_\nPo diplomi iz medicine na beograjski Medicinski fakulteti je specializacijo iz interne medicine opravil v Ljubljani, iz gastroenterologije in hepatologije pa v Londonu (1956). Doktoriral je na Medicinski fakulteti v Ljubljani (1963) in prav tam postal redni profesor (1979). V letih 1950\xe2\x88\x921969 je bil zaposlen v Splo\xc5\xa1ni bolni\xc5\xa1nici v Celju, od 1956 kot vodja njenega gastroenterolo\xc5\xa1kega oddelka, leta 1962 je postal primarij. Delal je tudi v Zdravili\xc5\xa1\xc4\x8du Roga\xc5\xa1ka, od 1988 kot zdravstveni svetovalec._NEWLINE_Objavil je knjigo spominov Iz mojega sveta (1996) ter preko 50 strokovnih in znanstvenih \xc4\x8dlankov tako doma kot v tujini.'